જામનગર જિલ્લાના કાલાવડમાં શુક્રવારે બપોરના ૪ વાગ્યા બાદ ઘટાટોપ વાદળો છવાયા બાદ કડાકાભડાકા સાથે મેઘસવારીનું આગમન થયું છે અને મોસમનો પ્રથમ વરસાદ ૨૦ મિમિ થયો છે. વરસાદને વધાવવા મોટી સંખ્યામાં લોકો બહાર નીકળી પડ્યા હતા તેમજ ગરમીમાં રાહત મળી છે. થોડો સમય માટે જોરદાર વરસાદ પડતા રસ્તાઓ ઉપર પાણી ફરી વળ્યા હતા. ખંભાળિયામાં ઝાપટું વરસ્યું હતું. મોરબીમાં રાતે ૮ વાગ્યે મેઘો મંડાયો છે.